**DĖL PRITARIMO ROKIŠKIO RAJONO SAVIVALDYBĖS NEĮGALIŲJŲ REIKALŲ KOMISIJOS PRIE ROKIŠKIO RAJONO SAVIVALDYBĖS TARYBOS 2016 METŲ VEIKLOS ATASKAITAI**

2016 m. kovo 31 d. d. Nr. TS-

Rokiškis

Vadovaudamasi Lietuvos Respublikos savivaldos įstatymo 16 straipsnio 2 dalies 19 punktu ir Rokiškio rajono savivaldybės tarybos 2014 m. liepos 25 d. sprendimu Nr. TS-144 patvirtintais Rokiškio rajono savivaldybės neįgaliųjų reikalų komisijos prie Rokiškio rajono savivaldybės tarybos patvirtintais nuostatais, Rokiškio rajono savivaldybės taryba n u s p r e n d ž i a:

 Pritarti Rokiškio rajono savivaldybės neįgaliųjų reikalų komisijos prie Rokiškio rajono savivaldybės tarybos 2016 metų veiklos ataskaitai (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Zita Čaplikienė

 PRITARTA

 Rokiškio rajono savivaldybės tarybos

 2017 m. kovo 31 d. sprendimu Nr. TS-

**ROKIŠKIO RAJONO SAVIVALDYBĖS NEĮGALIŲJŲ REIKALŲ KOMISIJOS PRIE ROKIŠKIO RAJONO SAVIVALDYBĖS TARYBOS 2016METŲ VEIKLOS ATASKAITA**

 Rokiškio rajono savivaldybės neįgaliųjų reikalų komisija prie Rokiškio rajono savivaldybės tarybos yra Rokiškio rajono neįgaliųjų organizacijų, veikiančių neįgaliųjų socialinės integracijos srityje, ir Rokiškio rajono savivaldybės atstovų sudarytas visuomeniniais pagrindais veikiantis kolegialus organas, turintis nuolatinės komisijos statusą, įsteigtas vadovaujantis Lietuvos Respublikos vietos savivaldos įstatymu, Lietuvos Respublikos neįgaliųjų socialinės integracijos įstatymu. Neįgaliųjų reikalų komisijos uždavinys – nagrinėti svarbiausius neįgaliųjų socialinės integracijos klausimus ir padėti savivaldybės tarybai, savivaldybės administracijai ir kitoms atsakingoms institucijoms įgyvendinti neįgaliųjų reikmes atitinkančią neįgaliųjų socialinės integracijos politiką.

 Neįgaliųjų reikalų komisija teikia savivaldybės merui, savivaldybės komitetams ir komisijoms pasiūlymus dėl neįgalių reikmes atitinkančios neįgaliųjų socialinės integracijos politikos, dėl Būsto pritaikymo žmonėms su negalia programai bei kitoms neįgaliųjų socialinės integracijos programoms ir valstybės ir savivaldybės biudžetų lėšų paskirstymo ir panaudojimo optimizavimo neįgaliųjų socialinės integracijos srityje. Teikia savivaldybės administracijos direktoriui pasiūlymus dėl rengiamų savivaldybės institucijų norminių aktų, dalyvauja rengiant ir įgyvendinant savivaldybės neįgaliųjų socialinės integracijos bei kitas su neįgaliųjų teisėtų interesų užtikrinimu susijusias programas ir kitus dokumentus. Rokiškio rajono savivaldybės neįgaliųjų reikalų komisija sudaryta iš 11 asmenų: Albina Bražiūnienė – Rokiškio rajono klubo ,,Artritas“ pirmininkė, Zita Čaplikienė – Rokiškio rajono savivaldybės administracijos Socialinės paramos ir sveikatos skyriaus vedėjo pavaduotoja, komisijos pirmininkė, Emilija Jurkevičienė – Rokiškio diabetikų klubo ,,Rokiškis“ atstovė, Danguolė Kondratenkienė – Rokiškio rajono savivaldybės tarybos narė, Audronė Kaupienė – Rokiškio socialinės paramos centro direktorė, Vidmantas Pilibaitis – Rokiškio rajono sporto klubo ,,Olimpija“ pirmininkas, Toma Matulevičienė – VšĮ Panevėžio kurčiųjų reabilitacijos centro atstovė, Ina Strazdienė – Rokiškio jaunimo organizacijos sąjungos ,,Apvalus stalas“ atstovė, Eglė Samulytė – Lietuvos aklųjų ir silpnaregių sąjungos Rokiškio filialo atstovė, komisijos pirmininko pavaduotoja, Algis Veikšys – Rokiškio rajono neįgaliųjų draugijos pirmininkas, Jūra Vilutienė – Rokiškio rajono žmonių su psichikos negalia klubo ,,Langas‘‘ atstovė.

 Per 2016 m. Neįgaliųjų reikalų komisijos vyko 4 posėdžiai. Neįgaliųjų reikalų komisija prie Rokiškio rajono savivaldybės tarybos delegavo savo atstovą į Rokiškio rajono savivaldybės Nevyriausybinių organizacijų tarybą (deleguota Eglė Samulytė).

 Neįgaliųjų reikalų komisija kreipėsi į VĮ Rokiškio miškų urėdiją ir pasiūlė VĮ Rokiškio miškų urėdijos rengiamuose jų rekreaciniuose planuose VĮ Rokiškio miškų urėdijos Obelių girininkijoje ir Rokiškio girininkijos rekreaciniuose planavimuose numatyti automobilių stovėjimo vietas, skirtas neįgaliesiems, taip pat lauko tualetus, pritaikytus neįgaliesiems. Kadangi planavimo schemoje numatyti pažintiniai takai, išsakyti pageidavimai, kad dalis pažintinių takų būtų pritaikyti neįgaliesiems, skirtiems su judėjimo negalia (vežimėliais). Lietuvos žmonių su negalia ir kitos organizacijos 2016 m rugsėjo 14 d. organizavo prieinamumo viešinimo kompaniją ,,Mes esame“, skirtą neįgaliųjų problemoms spręsti. Neįgaliųjų reikalų komisijos nariai prisijungė prie šios organizuojamos akcijos, buvo sukviesti neįgaliųjų organizacijų atstovai ir visuomenės atstovai. Spręstinų problemų rajone yra nemažai, neįgalieji sunkiai gali pasinaudoti neįgaliesiems pritaikytais tualetai rajone, tačiau jau vykdomas projektas ,,Urbanistinės teritorijos Rokiškio mieste plėtra, III etapas“‘ (bus įrengtas viešasis tualetas, pritaikytas žmonėms su negalia), todėl tikimės, kad ši aktuali problema bus išspręsta.

 Rajono neįgaliųjų komisija spalio mėn. Neįgaliųjų draugijos patalpose pakvietė į diskusiją rajono neįgaliuosius, dalyvaujančius socialinės reabilitacijos paslaugų neįgaliesiems bendruomenės projektuose, aptarti neįgaliųjų užimtumo problemų. Į susitikimą buvo pakviesta Rokiškio socialinės paramos centro Jūžintų dienos ir trumpalaikės socialinės globos psichologė Jūra Juknienė, ji pateikė įdomių minčių apie žmogaus vienišumą, apie žmogaus praeitį ir jo siekus įgyvendinti planus ir žmogaus svajones. Psichologė pabrėžė, kad reikia visiems bendrauti, dalyvauti visose pagal galimybes veiklose. Vienišo žmogaus turi nepamiršti ir kaimo bendruomenės, ir nevyriausybinės organizacijos. Susitikimo dalyviams labai patiko diskusija, pokalbiai, todėl tokie susitikimai bus ir ateityje.

 Neįgaliųjų reikalų komisijos atstovai aplankė Anykščių rajono neįgaliųjų organizacijas, susipažino, kaip pas juos sprendžiamos neįgaliųjų socialinės integracijos problemos. Išvyka buvo naudinga, nes jie vykdo įvairią veiklą, todėl komisijos neįgaliųjų atstovai naują patirtį ir idėjas įgyvendins savo organizacijų veikloje. Neįgaliųjų reikalų komisijos nariai aktyviai dalyvauja socialinės reabilitacijos paslaugų neįgaliesiems bendruomenėje projektų programose, bendruomenės sveikatos, būsto pritaikymo žmonėms su negalia bei kitose programose.

Rokiškio rajono savivaldybės tarybai

**SPRENDIMO PROJEKTO ,,DĖL PRITARIMO ROKIŠKIO RAJONO SAVIVALDYBĖS NEĮGALIŲJŲ REIKALŲ KOMISIJOS PRIE ROKIŠKIO RAJONO SAVIVALDYBĖS TARYBOS 2016 METŲ VEIKOS ATASKAITOS AIŠKINAMASIS RAŠTAS**

 **Parengto projekto tikslai ir uždaviniai.** Pritarti Rokiškio rajono savivaldybės neįgaliųjų reikalų komisijos prie Rokiškio rajono savivaldybės tarybos 2016 metų veiklos ataskaitai.

 **Šiuo metu teisinis reglamentavimas.** Lietuvos Respublikos vietos savivaldos įstatymas ir Lietuvos Respublikos neįgaliųjų socialinės integracijos įstatymas.

 **Sprendimo projekto esmė.** Rokiškio rajono savivaldybės neįgaliųjų reikalų komisija prie Rokiškio rajono savivaldybės tarybos yra iš Rokiškio rajono neįgaliųjų organizacijų, veikiančių neįgaliųjų socialinės integracijos srityje, ir Rokiškio rajono savivaldybės atstovų sudarytas visuomeniniais pagrindais veikiantis kolegialus organas, turintis nuolatinės komisijos statusą. Komisija teikė pasiūlymus VĮ Rokiškio miškų urėdijos rengiamuose rekreaciniuose planavimuose, kad būtų numatyta automobilių stovėjimo aikštelės, skirtos neįgaliesiems, pažintiniai takai, skirti neįgaliems su judėjimo negalia. Komisijos nariai prisijungė organizuojamų akcijų, skirtų neįgaliųjų problemoms spręsti. Aktyviai dalyvavo socialinės reabilitacijos paslaugų neįgaliesiems bendruomenėje projektų paraiškų vertinime ir projektų atrankoje, būsto pritaikymo žmonėms su negalia programoje, rengė išvyką, diskusijas, kur sprendžiami neįgaliesiems aktualūs klausimai.

 **Galimos pasekmės, priėmus siūlomą tarybos sprendimo projektą:**

 **teigiamos** – bus įgyvendinamos Neįgaliųjų reikalų komisijos nuostatų rekomendacijos;

 **neigiamų** – nėra.

 **Kokia sprendimo nauda Rokiškio rajono gyventojams**. Neįgaliųjų reikalų komisijos nariai, deleguoti nuo rajono nevyriausybinių organizacijų ir savivaldybės atstovų, teikia pasiūlymus, dalyvauja diskusijose, kad būtų sprendžiamos rajono neįgaliųjų problemos.

 **Finansavimo šaltiniai ir lėšų poreikis**: Finansavimas nereikalingas.

 **Suderinamumas su Lietuvos Respublikos galiojančiais teisės norminiais aktais**: Projektas neprieštarauja galiojantiems teisės aktams.

 **Antikorupcinis vertinimas**. Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertinamas antikorupciniu požiūriu.

Skyriaus vedėjo pavaduotoja Zita Čaplikienė